|  |
| --- |
| **Inspectoratul pentru Situații de Urgență****„PETRODAVA”al Județului Neamț**Contact: 0742025144, 0233/216.815, fax: 0233/211.666Email:relatii.publice@ijsunt.ro |

**COMUNICAT DE PRESĂ**

**– MĂSURI PENTRU PREVENIREA ACCIDENTELOR**

**ÎN CAZUL DESCOPERIRII DE MUNIŢII NEEXPLODATE–**

Pentru prevenirea accidentelor în cazul descoperirii de muniţii neexplodate, pirotehnicienii din cadrul ISU Neamț recomandă cetăţenilor să respecte următoarele reguli şi măsuri de siguranţă:

* anunţaţi de urgenţă, prin apel la 112, organele de poliţie, autorităţile administraţiei publice locale sau ISU Neamț în vederea ridicării, transportului și depozitării în condiții de siguranță;
* nu atingeţi, nu loviţi şi nu mişcaţi muniţia descoperită;
* nu introduceţi în foc muniţiile şi nu faceţi foc în apropierea lor;
* nu introduceţi în clădiri, încăperi sau locuinţe muniţii neexplodate;
* nu topiți elementele metalice de muniţii;
* nu tăiați muniţiile cu fierăstrăul, scule electrice sau prin sudură;
* nu folosiţi muniţiile pentru improvizarea diferitelor unelte ;
* nu utilizați pulberile şi explozivii proveniți din muniţii în scopuri artizanale;
* nu demontați de la muniţii focoasele sau a alte elemente componente;
* nu aruncaţi la fier vechi şi nu predaţi la societăţile colectoare muniţiile descoperite.

Compartimentul Informare şi Relaţii Publice